Societo por parkere kanti la himnon Espero

Societo por parkere kanti la himnon "Espero" estas neformala societo fondita en 2009 de Hori Jasuo, iama estrarano kaj honora membro de UEA. Ĝi eldonas atestilojn al personoj kiuj en ekzameno montris sian kapablon parkere kanti ĉiujn tri strofojn de La Espero – la poemo de L. L. Zamenhof, kiu kantata laŭ muziko komponita de Félicien Menu de Ménil estas la tradicia himno de Esperanto.

 Fondo 
Informon pri fondo de la societo diskonigis la novaĵservo Eventoj la 28-an de junio 2009 per plusendo de retmesaĝo kiun Hori Jasuo origine adresis al la dissendolisto "azio". Li skribis:Fw: ret-info: Atestilo pri parkere scii la himnon

 Reagoj 
La diskonigo de la societo vekis diversajn reagojn inter la esperantistaro: tre rapide aperis reagoj aprobaj,Re: (azio) Societo por parkere kanti la himnon "Espero" (Le Thien Thu) indiferentajJarlibro de UEA por la jaro 2010 aperis (Andreas Kuenzli) kaj ankaŭ negativaj. Ne ĉiuj komence komprenis, ĉu la iniciato estas serioza intenco aŭ nur ŝerco.Kiu deliras? (Paŭlo Moĵajev) Pluraj esperantistoj tamen plusendis la alvokon kaj diversaj gazetoj republikigis ĝinScii la himnon parkere estas morala devo en Starto 4/2010, p. 120-121. La iniciato spronis atenton ankaŭ pri aliaj himnoj kaj simboloj de Esperanto-identeco, kiam ekz. la revuo Dio Benu alvokis al parkera ellerno de ne nur La Espero, sed ankaŭ de la himno de katolikaj esperantistoj La Sinjorino de La Espero, kaj publikigis ambaŭ tekstojn kun muzikaranĝo.Kanti himnojn parkere (Dio Benu numero 81-1/2011)

Informoj pri progreso de la societo inspiris en aprilo de 2010 la ukrainian muzikiston Paŭlo Moĵajev al verko de "moderna, pli vigla, danco-simila" versio de la kanto, kiun li sub la titolo "Nova Sento (La Espero)" publikigis en sia blogo kaj proponis sendi al ĉiu interesato.De himno-parkerigo al himno-plivigligo! Aŭguste 2012 li denove kritike tuŝis tiun temon en sia blogo, publikiginte satiran version de la himno kantata laŭ la melodio de la ĉeĥa kanto Jožin z bažin.Kaj rapide kreskas la afero per laboroj de la kunkantantoj...

Sveda esperantistino Kaisa Hansen proponis en 2012 parkeran lernadon de la himno kiel unu el la iniciatoj por festi la 125-an jubileon de Esperanto tiujare.Parkere kanti la himnon Espero

 Ekzamenoj kaj atingoj 
Post fondo de la societo en junio 2010, kvin personoj sukcese ekzameniĝis en julio dum la 95-a UK en Havano, kaj tiel la 17-an de aŭgusto 2010 la suma nombro de membroj-ekzamenitoj estis 18. La sukcesintoj ricevis la rajton ekzameni aliajn kandidatojn kaj post sukcesa ekzameno rekomendi al la societo doni al tiuj novaj sukcesintoj atestilon.[Fwd: ret-info: Parkere kantu la himnon "La Espero"]

Dum la 96-a UK en Kopenhago Hori Jasuo sukcese ekzamenis tri novajn membrojn, kiuj kune kun personoj ekzamenitaj je aliaj okazoj helpis altigi la suman nombron al iom pli ol 30 fine de januaro 2012.Re: (landa agado) Parkere kanti la himnon Espero Hori Jasuo parolis pri la societo ankaŭ en intervjuo donita al El Popola Ĉinio fine de junio 2012 – tiam la membraro jam preskaŭ atingis la nombron 50.Esperanto estas mia vivo—Intervjuo al s-ro Hori Yasuo

Marek Blahuš, ĉeĥa esperantisto mem ekzameniĝinta en Havano (atestilo n-ro 15), organizis ekzamensesion kun kvar sukcesaj kandidatoj dum Junulara E-Semajno 2010/2011 en Burg (Spreewald).Ekzameno pri La Espero dum JES 2010/2011 Dum la Somera Esperanto-Studado (SES) en Nitra tage de la 125-a jubileo de Esperanto la 26-an de julio 2012 ekzameniĝis sub lia gvido kaj antaŭ publiko de la 250 partoprenintoj grupo de 17 esperantistoj el 9 landoj, plejparte junuloj – ĝis nun la plej granda ekzamensesio.Ekzameno pri La Espero dum SES 2012 Malpli granda grupo de 8 kunkantinoj el 5 landoj (el kiuj 2 tiel revalidigis sian antaŭan ekzamenon) ekzameniĝis dum SES en Martin la 19-an de julio 2013 inaŭgure de la internacia vespero.Ekzameno pri La Espero dum SES 2013 Ĉe ĉiuj tri okazoj la ĥoron per parkera flutado akompanis Rogier Huurman, dum SES 2013 aldoniĝis ankaŭ Lena Wilke per piano.

Dum la 100-a UK (2015) en Lillo kelkaj membroj de la societo, gvidataj de Hori Jasuo, organizis dum la vendreda mateno (31-an de julio) programeron titolitan "Kantado de La Espero", en kiu oni komune ekzercis la kantadon, prezentis kelkajn mnemoteknikajn kaj paperajn helpilojn kaj publike unuope ekzamenis kelkajn kandidatojn.Laŭtaga programo.

 Referencoj 

 Eksteraj ligiloj 
 Ekzameno pri La Espero dum JES 2010/2011 (filmeto, 4 kandidatoj)
 Ekzameno pri La Espero dum SES 2012 (filmeto, 17 kandidatoj)
 Ekzameno pri La Espero dum SES 2013 (filmeto, 8 kandidatoj)

Kategorio:Esperanto-asocioj
Kategorio:Esperanto-muziko